Document ID: 32006R1799

UREDBA KOMISIJE (ES) št. 1799/2006
z dne 6. decembra 2006
o spremembi Uredbe (ES) št. 26/2004 o registru ribolovne flote Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1) ter zlasti člena 15(3) in (4) Uredbe,
ob upoštevanju naslednjega:
(1)
Uredba Komisije (ES) št. 26/2004 z dne 30. decembra 2003 o registru ribolovne flote Skupnosti (2) med drugim določa datume popisa flote, kode za ribolovno orodje in kode za javno pomoč.
(2)
Potrebno je določiti datume popisa za nove države članice, ki bodo pristopile k Evropski uniji, da bodo lahko izpolnjevale določbe Uredbe Komisije (ES) št. 26/2004.
(3)
Da bi bolje opredelili tista plovila, ki se ukvarjajo z obrtniškim ali malim ribolovom, je treba uvesti natančnejše razlikovanje ribolovnega orodja.
(4)
Za spremljanje uporabe člena 25(3) in (4) Uredbe Sveta (ES) št. 1198/2006 z dne 27. julija 2006 o Evropskem skladu za ribištvo (3) je treba uvesti nove kode za obveščanje o zamenjavi motorjev s pomočjo javne pomoči.
(5)
Uredbo (ES) št. 26/2004 je zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Odbora za ribištvo in ribogojstvo -
SPREJELA NASLEDNJO UREDBO:
Člen 1
Priloga I k Uredbi (ES) št. 26/2004 se spremeni v skladu s Prilogo k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. decembra 2006

Labels: 4
19
6
12
18